شه‌فه‌ق نيوز/ ده‌سه‌ى سه‌رۆكايه‌تى په‌رله‌مان هه‌رێم كوردستان وه‌ سه‌رۆكايه‌تى رێواز فايه‌ق سه‌رۆك په‌رله‌مان و هێمن هه‌ورامى جيگر سه‌رۆك و مونا نه‌بى قاوه‌چى سكرتێر په‌رله‌مان, پيشوازى له‌ شانديگ باڵا له‌ ئه‌نجومه‌ن شورا له‌ هه‌رێم كوردستان كرد ك پيكهات له‌ ياسين حه‌مه‌د ئه‌ين و شماره‌يگ له‌ راوێژكاره‌يل ئه‌نجومه‌نه‌گه‌.
له‌و ديداره‌ باس له‌ كار و ئه‌ركه‌يل ئه‌نجومه‌ن شورا كرياو جه‌ختيش كريا له‌بان گرنگى هاريكارى هاوبه‌ش و وه‌رده‌وام له‌ناونى په‌رله‌مان كوردستان و ئه‌نجومه‌ن شورا له‌ هه‌رێم، بيجگه‌ تاوتوێكردن دوسيه‌يل ته‌شريعى و چاره‌سه‌ر ناكووكيه‌يل ياسايى.
جى باسه‌، هه‌ر له‌و ديداره‌ ئاماده‌بويه‌يل ئاماژه‌ وه‌ كيشه‌يل ياسايى كردن له‌ هه‌رێم كوردستان و عراق و جه‌ختيش له‌بان خواست هه‌مواركردنه‌وه‌ى شماره‌يگ ياساى كاروه‌پيكرياێ ريا له‌وه‌ر نه‌گونجيانى وه‌ بارودوخ ئيسه‌ له‌ عراق و هه‌رێم.
